b'\n_START_ARTICLE_\nS.H.I.E.L.D. Agentit\n_START_SECTION_\nKehitys\n_START_PARAGRAPH_\nThe Walt Disney Companyn ostettua Marvel Entertainment vuonna 2009, Jeph Loebin julkistettiin perustaneen Marvel Television -osaston. Seuraavina kuukausina alettiin kehitt\xc3\xa4\xc3\xa4 useita Marvelin sarjakuviin perustuvia televisiopilotteja. Hein\xc3\xa4kuussa 2012 Marvel Television aloitti neuvottelut ABC:n kanssa uudesta Marvel Cinematic Universeen sijoittuvasta televisiosarjasta, vaikka silloin ei ollut viel\xc3\xa4 p\xc3\xa4\xc3\xa4tetty mik\xc3\xa4 se olisi. Seuraavan kuukauden aikana, The Avengersin ohjaaja Joss Whedon, joka loi my\xc3\xb6s televisiosarjat Buffy, vampyyrintappaja ja Firefly, osallistui sarjan luomiseen._NEWLINE_My\xc3\xb6hemmin elokuussa ABC tilasi pilottijakson ty\xc3\xb6nimell\xc3\xa4 S.H.I.E.L.D. kulkevalle sarjalle, Joss Whedon ohjatessa sen sek\xc3\xa4 k\xc3\xa4sikirjoittaessa sen yhdess\xc3\xa4 Jed Whedonin ja Maurissa Tancharoenin kanssa. Disneyn toimitusjohtaja Bob Iger laittoi sarjan tuotantoon n\xc3\xa4hty\xc3\xa4\xc3\xa4n Marvel One-Shots -lyhytelokuvan Item 47. Huhtikuussa 2013 ABC julkisti sarjan nimeksi Marvel\'s Agents of S.H.I.E.L.D., ja toukokuussa 2013 sille tilattiin 22 jakson mittainen tuotantokausi. Jed Whedon, Tancharoen ja Jeffrey Bell toimivat sarjan showrunnereina, Bellin liittyess\xc3\xa4 auttamaan tuotantoryhm\xc3\xa4n palkkaamisessa sek\xc3\xa4 \xe2\x80\x9dstudioiden ja verkostojen politiikan navigoinnissa\xe2\x80\x9d, sanoen, \xe2\x80\x9dTy\xc3\xb6ni on auttaa heit\xc3\xa4 oppimaan kuinka tehd\xc3\xa4 niin, ohjata laivaa samalla kun he oppivat.\xe2\x80\x9d Joss Whedon avusti heit\xc3\xa4 ty\xc3\xb6ss\xc3\xa4 ennen kuin aloitti ty\xc3\xb6ns\xc3\xa4 Avengers: Age of Ultronin parissa._NEWLINE_Sarjan toinen tuotantokausi tilattiin toukokuussa 2014, kolmas tuotantokausi toukokuussa 2015, nelj\xc3\xa4s tuotantokausi maaliskuussa 2016, viides tuotantokausi toukokuussa 2017 ja kuudes tuotantokausi toukokuussa 2018. ABC Entertainmentin johtaja Channing Dungey sanoi, ettei kuudennen tuotantokauden olisi tarkoitus olla viimeinen ja lis\xc3\xa4si, ett\xc3\xa4 kauden esitt\xc3\xa4minen keskell\xc3\xa4 vuotta 2019 antaisi ABC:n \xe2\x80\x9dsuperpalvella ohjelman yleis\xc3\xb6\xc3\xa4 ja mahdollista esitt\xc3\xa4\xc3\xa4 sit\xc3\xa4 viel\xc3\xa4 pidemp\xc3\xa4\xc3\xa4n.\xe2\x80\x9d Marraskuussa 2018, kuukausia ennen kuudennen tuotantokauden televisioesityst\xc3\xa4, sarjalle tilattiin seitsem\xc3\xa4s tuotantokausi, joka esitett\xc3\xa4isiin vuonna 2020 ja jonka ABC paljasti hein\xc3\xa4kuussa 2019 j\xc3\xa4\xc3\xa4v\xc3\xa4n sarjan viimeiseksi tuotantokaudeksi._NEWLINE_Syyskuussa 2016 keskustellessaan siit\xc3\xa4 miten sarja tulee aikanaan p\xc3\xa4\xc3\xa4ttym\xc3\xa4\xc3\xa4n, Tancharoen sanoi, \xe2\x80\x9dMenet vain aina eteenp\xc3\xa4in. Siihen asti kun joku k\xc3\xa4skee meit\xc3\xa4 lopettamaan, jatkamme eteenp\xc3\xa4in.\xe2\x80\x9d Jed Whedon lis\xc3\xa4si, \xe2\x80\x9dMieless\xc3\xa4si on aina ideoita siit\xc3\xa4 miten lopettaa sarja sitten kun he sanovat \xe2\x80\x99Se oli siin\xc3\xa4\xe2\x80\x99, mutta emme ole siell\xc3\xa4 aivan viel\xc3\xa4.\xe2\x80\x9d Toukokuussa 2017 Bell ilmoitti, ett\xc3\xa4 heill\xc3\xa4 oli \xe2\x80\x9dkuinka he haluaisivat sarjan p\xc3\xa4\xc3\xa4ttyv\xc3\xa4n, kun se p\xc3\xa4\xc3\xa4ttyy. Meid\xc3\xa4n tarvitsee vain tiet\xc3\xa4\xc3\xa4 milloin se aika koittaa, jotta se voidaan kunnolla rakentaa.\xe2\x80\x9d Jed Whedon jatkoi, \xe2\x80\x9dTavoittemme on tiet\xc3\xa4\xc3\xa4 etuk\xc3\xa4teen, koska haluaisimme laskeutua tarinaan tyydytt\xc3\xa4v\xc3\xa4ll\xc3\xa4 tavalla\xe2\x80\x9d.\n_START_SECTION_\nRoolijako\n_START_PARAGRAPH_\nLokakuun 2012 alussa aloitettiin n\xc3\xa4yttelij\xc3\xa4haut sarjan viitt\xc3\xa4 p\xc3\xa4\xc3\xa4roolia varten. New York Comic Conissa, Joss Whedon, Kevin Feige ja Clark Gregg ilmoittivat Greggin palaavan pilottijaksossa agentti Phil Coulsonin rooliin elokuvista Iron Man, Iron Man 2, Thor ja The Avengers, sek\xc3\xa4 Marvel One-Shots -lyhytelokuvista, Huhtikuussa 2013 suostui liittym\xc3\xa4\xc3\xa4n koko sarjan p\xc3\xa4\xc3\xa4n\xc3\xa4yttelij\xc3\xa4kaartiin kuultuaan Whedonilta selityksen sille miten hahmo her\xc3\xa4tettiin kuolleista The Avengersin tapahtumien j\xc3\xa4lkeen. Ming-Na Wen valittiin n\xc3\xa4yttelij\xc3\xa4kaartiin lokakuussa 2012. N\xc3\xa4yttelij\xc3\xa4haun aikana hahmon nimi oli alun perin agentti Anthea Rice, kunnes Joss Whedon muutti nimen Melinda Mayksi. Saman kuukauden aikana, Elizabeth Henstridge ja Iain De Caestecker valittiin n\xc3\xa4yttelem\xc3\xa4\xc3\xa4n Coulsonin tiimin tiedeneroja Jemma Simmonsia and Leo Fitzi\xc3\xa4, kun taas Brett Dalton valittiin n\xc3\xa4yttelem\xc3\xa4\xc3\xa4n Grant Wardia. Joulukuussa Chloe Bennet valittiin yli 400 n\xc3\xa4yttelij\xc3\xa4n joukosta n\xc3\xa4yttelem\xc3\xa4\xc3\xa4n sarjan kuudetta p\xc3\xa4\xc3\xa4henkil\xc3\xb6\xc3\xa4, haktivistia nimelt\xc3\xa4 Skye, joka rekrytoidaan S.H.I.E.L.D.-agentiksi. Toisella tuotantokaudella hahmon oikeaksi nimeksi paljastuu Daisy Johnson, eik\xc3\xa4 h\xc3\xa4n kolmannella kaudella en\xc3\xa4\xc3\xa4 k\xc3\xa4yt\xc3\xa4 nime\xc3\xa4 \xe2\x80\x9dSkye\xe2\x80\x9d._NEWLINE_Vuoden 2014 San Diego Comic-Con International -tapahtumassa ilmoitettiin Nick Bloodin n\xc3\xa4yttelev\xc3\xa4n sarjan toisella kaudella palkkasoturi Lance Hunteria ja ett\xc3\xa4 sarjassa esiintyisi my\xc3\xb6s Bobbi Morse / Matkijalintu. Elokuussa 2014, Henry Simmons liittyi toistuvassa n\xc3\xa4yttelij\xc3\xa4ksi mekaanikko Alphonso \xe2\x80\x9dMack\xe2\x80\x9d Mackenzien rooliin, ja samalla Adrianne Palicki valittiin vierailevaksi n\xc3\xa4yttelij\xc3\xa4ksi Morsen rooliin, hahmon esiintyess\xc3\xa4 ensi kertaa jaksossa \xe2\x80\x9dLammas susien vaatteissa\xe2\x80\x9d. Syyskuussa 2014 ilmoitettiin kaikkien edellisen kauden p\xc3\xa4\xc3\xa4n\xc3\xa4yttelij\xc3\xb6iden sek\xc3\xa4 Bloodin muodostavan toisen kauden p\xc3\xa4\xc3\xa4n\xc3\xa4yttelij\xc3\xa4kaartin. Jaksosta \xe2\x80\x9dJ\xc3\xa4lkij\xc3\xa4ristykset\xe2\x80\x9d alkaen Palickin rooli sarjassa muuttui merkitt\xc3\xa4v\xc3\xa4mm\xc3\xa4ksi. Helmikuussa 2015 Luke Mitchell valittiin toistuvaksi n\xc3\xa4yttelij\xc3\xa4ksi ep\xc3\xa4inhimillinen Lincoln Campbellin rooliin._NEWLINE_Koko toisen kauden p\xc3\xa4\xc3\xa4n\xc3\xa4yttelij\xc3\xa4kaarti, sek\xc3\xa4 Simmons ja Mitchell, palasivat kolmannelle kaudelle. Lokakuussa 2015 esiteltiin ep\xc3\xa4inhimillinen Hive, joka kolmannen tuotantokauden toisen puolikkaan ajan oli riivannut Grant Wardin ruumiin, Brett Daltonin jatkaessa n\xc3\xa4yttelij\xc3\xa4n\xc3\xa4. Lis\xc3\xa4ksi esiteltiin my\xc3\xb6s John Hannahin n\xc3\xa4yttelem\xc3\xa4 transhumanistinen tiedemies Holden Radcliffe sek\xc3\xa4 Natalia Cordova-Buckleyn n\xc3\xa4yttelem\xc3\xa4 kolumbialainen ep\xc3\xa4inhimillinen Elena \xe2\x80\x9dYo-Yo\xe2\x80\x9d Rodriguez. Blood ja Palicki poistuivat n\xc3\xa4yttelij\xc3\xa4kaartista kolmannen kauden jaksossa \xe2\x80\x9dParting Shot\xe2\x80\x9d, siirtyess\xc3\xa4\xc3\xa4n n\xc3\xa4yttelelij\xc3\xb6iksi silloin suunnitteilla olleeseen spin-off -sarjaan Most Wanted. Dalton ja Mitchell poistuivat sarjasta kauden p\xc3\xa4\xc3\xa4t\xc3\xb6sjakson j\xc3\xa4lkeen hahmojensa kuoleman my\xc3\xb6t\xc3\xa4._NEWLINE_Gregg, Wen, Bennet, De Caestecker, Henstridge ja Simmons palasivat n\xc3\xa4yttelij\xc3\xb6iksi nelj\xc3\xa4nnelle ja viidennelle tuotantokaudelle, Hannah oli mukana p\xc3\xa4\xc3\xa4n\xc3\xa4yttelij\xc3\xa4n\xc3\xa4 nelj\xc3\xa4nnell\xc3\xa4 kaudella, Cordova-Buckleyn jatkaessa toistuvana n\xc3\xa4yttelij\xc3\xa4n\xc3\xa4 nelj\xc3\xa4nnell\xc3\xa4 kaudella ja liityess\xc3\xa4 p\xc3\xa4\xc3\xa4n\xc3\xa4yttelij\xc3\xb6ihin viidennell\xc3\xa4 kaudella. Dalton palasi vierailevana n\xc3\xa4yttelij\xc3\xa4n\xc3\xa4 nelj\xc3\xa4nnen kauden kolmanteen ja viimeiseen osioon, Bloodin tehdess\xc3\xa4 vieraileva esiintyminen viidennen kauden viidenness\xc3\xa4 jaksossa. Viidennell\xc3\xa4 kaudella esiteltiin Jeff Wardin n\xc3\xa4yttelem\xc3\xa4 Deke Shaw, mies vuodesta 2091, joka p\xc3\xa4\xc3\xa4tyi vahingossa Coulsonin tiimin mukana n\xc3\xa4iden omaan aikaan ja sai selville olevansa Fitzin ja Simmonsin tytt\xc3\xa4renpoika._NEWLINE_Wen, Bennet, De Caestecker, Henstridge, Simmons ja Cordova-Buckley palaavat kuudennelle ja seitsem\xc3\xa4nnelle tuotantokaudelle, Wardin liittyess\xc3\xa4 p\xc3\xa4\xc3\xa4n\xc3\xa4yttelij\xc3\xb6ihin. Koska Coulson oli ollut kuolemansairas jo nelj\xc3\xa4nnen kauden p\xc3\xa4\xc3\xa4t\xc3\xb6sjaksosta asti ja viidennen kauden tapahtumien p\xc3\xa4\xc3\xa4tteeksi pysyi sellaisena, Gregg huomautti, ett\xc3\xa4 \xe2\x80\x9don jonkinasteinen kiinnostus saada minut mukaan\xe2\x80\x9d kuudennelle kaudelle, mahdollisesti takaumakohtauksiin, ja oli my\xc3\xb6s ep\xc3\xa4varma siit\xc3\xa4 olisiko osa p\xc3\xa4\xc3\xa4n\xc3\xa4yttelij\xc3\xa4kaartia vai ei, mik\xc3\xa4li palaisi sarjaan, jossa oli viidell\xc3\xa4 ensimm\xc3\xa4isell\xc3\xa4 kaudella ollut mukana. Gregg ei ollut lueteltuna my\xc3\xb6sk\xc3\xa4\xc3\xa4n seitsem\xc3\xa4nnelle kaudelle palaavien n\xc3\xa4yttelij\xc3\xb6iden joukossa. Kuudennen tuotantokauden ensimm\xc3\xa4inen teaser kuitenkin paljasti Greggin n\xc3\xa4yttelev\xc3\xa4n kyseisell\xc3\xa4 kaudella aivan uutta hahmoa nimelt\xc3\xa4 Sarge.\n_START_SECTION_\nKuvaukset\n_START_PARAGRAPH_\nPilottijakson tuotanto sijoittui kokonaisuudessaan Los Angelesiin Joss Whedonin aikataulun vuoksi, kun taas muu osa sarjasta kuvattiin p\xc3\xa4\xc3\xa4osin Culver Cityss\xc3\xa4, Kaliforniassa. Lis\xc3\xa4kuvaukset sijoittuivat eri puolille maailmaa, kuten Pariisiin, Ranskaan, Tukholmaan, Ruotsiin, ja Old San Juaniin, Puerto Ricoon. Sarja kuvattiin Arri Alexa -kameroilla, David Boydin toimiessa pilottijakson kuvaajana, ja Feliks Parnellin, Jeff Mygattin, Allan Westbrook jatkaessa teht\xc3\xa4v\xc3\xa4ss\xc3\xa4 sen j\xc3\xa4lkeen. Garry Brown oli sarjan second unit -ohjaaja, ja Tanner Gill toimi sarjan stunt-koordinoijana. Sarja kuvattiin 2K-resoluutiolla.\n_START_SECTION_\nVisuaaliset efektit\n_START_PARAGRAPH_\nFuseFX toimi visuaalisten efektien p\xc3\xa4\xc3\xa4kaupustelijana S.H.I.E.L.D. Agenteille, Pixomondon, Cosan, Greenhaus GFX:n, Lion VFX:n ja Synapticin tehdess\xc3\xa4 lis\xc3\xa4ty\xc3\xb6t. Sarjassa on keskim\xc3\xa4\xc3\xa4rin 80\xe2\x80\x93150 visuaalista efekti\xc3\xa4 jaksoa kohden, ja kunkin jakson visuaalisten efektien toteuttamien vie 10\xe2\x80\x9312 p\xc3\xa4iv\xc3\xa4\xc3\xa4 kuvauksista saatujen taustalevyjen j\xc3\xa4lkeen. T\xc3\xa4m\xc3\xa4n kautta jokaisella tuotantokaudella 2000 visuaalisilla efekteill\xc3\xa4 varustettua otosta yht\xc3\xa4 tuotantokautta kohden. Mark Kolpack toimii visuaalisten efektien p\xc3\xa4\xc3\xa4vastaavana. David Altenau on FuseFX:n sis\xc3\xa4inen p\xc3\xa4\xc3\xa4vastaava kahdeksa ensimm\xc3\xa4isen jakson tuotannossa, Kevin Lingenfelserin jatkaessa ty\xc3\xb6t\xc3\xa4 muiden jaksojen kohdalla. VFX:n tuottaja Andrea D\xe2\x80\x99Amico liittyi FuseFX:n tiimiin joulukuussa 2015. Sarjan vuoksi perustettiin kaksi erillist\xc3\xa4 luovaa ja tuotantoa johtavaa ryhm\xc3\xa4\xc3\xa4, jolloin tuottajien, s\xc3\xa4velt\xc3\xa4jien ja useiden taiteilijoiden oli mahdollista vuorotella eri jaksojen kohdalla. T\xc3\xa4m\xc3\xa4 oli tarpeen, sill\xc3\xa4 osaa jaksoista oli ty\xc3\xb6stett\xc3\xa4v\xc3\xa4 samanaikaisesti, joko kaksi tai kolme kerralla. Tyypillisi\xc3\xa4 efektej\xc3\xa4 sarjassa ovat hahmojen kykyjen efektianimaatiot, valokuvarealistiset ajoneuvot, tietokonegraafiset maisemamuutokset, pyrotekniikka ja atm\xc3\xb6sf\xc3\xa4\xc3\xa4riset efektit. Jotkut mallit, kuten quinjet-suihkukoneet ja helialukset ovat Industrial Light & Magicin jakamia, vaikka \xe2\x80\x9dn\xc3\xa4m\xc3\xa4 mallit ovat yleens\xc3\xa4 superraskaita ja niiss\xc3\xa4 on tiiviisti dataa\xe2\x80\x9d ja jotka tarvitsee toteuttaa \xe2\x80\x9dHD-yst\xc3\xa4v\xc3\xa4llisesti tai yksinkertaisesti oltava mahdollisia toteuttaa televisioaikataulun mukaisesti.\xe2\x80\x9d\n_START_SECTION_\nMusiikki\n_START_PARAGRAPH_\nBear McCreary vahvisti hein\xc3\xa4kuussa 2013 s\xc3\xa4velt\xc3\xa4v\xc3\xa4ns\xc3\xa4 sarjan musiikin. Toisin kuin edelliset McCrearyn s\xc3\xa4vellykset, ABC ja Marvel antoivat h\xc3\xa4nen ty\xc3\xb6skennelless\xc3\xa4 kokonaisen sinfoniaorkesterin kanssa, johon kuului tyypillisesti 50 tai 70 soittajaa, ja \xe2\x80\x9dt\xc3\xa4rkeiden\xe2\x80\x9d jaksojen kohdalla yli 90. Lis\xc3\xa4ksi k\xc3\xa4ytettiin monimutkaista syntetisaattoria antamaan s\xc3\xa4vellyksille \xe2\x80\x9dmoderni ote\xe2\x80\x9d. Koska S.H.I.E.L.D. Agentit oli ensimm\xc3\xa4inen MCU-televisiosarja, McCreary ajatteli, ett\xc3\xa4 siin\xc3\xa4 on \xe2\x80\x9dtunne, joka tarvitsi yhdist\xc3\xa4\xc3\xa4\xe2\x80\x9d elokuvien johdonmukaisiin orkesteri\xc3\xa4\xc3\xa4niin, mutta katsottava television n\xc3\xa4yt\xc3\xb6lt\xc3\xa4. McCreary s\xc3\xa4velsi jaksoa kohden musiikkia keskim\xc3\xa4\xc3\xa4rin 30 minuuttia. McCreary n\xc3\xa4ki sarjan p\xc3\xa4\xc3\xa4teeman, jonka h\xc3\xa4n n\xc3\xa4ki my\xc3\xb6s Coulsonin teemana, luomisen prosessina, joka vaati paljon yhteisty\xc3\xb6t\xc3\xa4 vastaavien tuottajien kanssa, koska n\xc3\xa4m\xc3\xa4 halusivat tietyn \xc3\xa4\xc3\xa4nen\xe2\x80\x94\xe2\x80\x9djotain isoa, joka...kuului Marvel Cinematic Universeen\xe2\x80\x9d mutta my\xc3\xb6s \xe2\x80\x9dintiimin, koska he eiv\xc3\xa4t ole supersasnkareita vaan tavallisia ihmisi\xc3\xa4.\xe2\x80\x9d McCrearyn oli my\xc3\xb6s ty\xc3\xb6skennelt\xc3\xa4v\xc3\xa4 kovemmin saadakseen teema kuulumaan, koska sarjalla ei ole perinteist\xc3\xa4 avaustunnarikuvausta. McCreary huomautti, ett\xc3\xa4 kolmannella ja nelj\xc3\xa4nnen tuotantokauden kohdalla \xe2\x80\x9dS\xc3\xa4vellykset tulivat hieman voimakkaammiksi ja elektronisemmiksi... [E]lektroniset siirtyiv\xc3\xa4t erityisesti ensisijaisiksi, kun siirryimme yh\xc3\xa4 useampaan ep\xc3\xa4inhimillisist\xc3\xa4 ja hahmojemme asuttamasta digitaalisesta maailmasta kertoviin tarinoihin. Mutta orkesteri oli aina perustamme.\xe2\x80\x9d_NEWLINE_Syyskuussa 2014 McCreary paljasti suunnitelmat S.H.I.E.L.D. Agenttien soundtrackista, jonka Marvel Music julkaisi digitaalisesti 4. syyskuuta 2015 ja CD:ll\xc3\xa4 9. lokakuuta. Soundtrackilla oli musiikkia kahdelta ensimm\xc3\xa4iselt\xc3\xa4 tuotantokaudelta ja sen kirjoittivat ja tuottivat McCreary ja Steven Kaplan, Joe Augustinen tuottaessa albumin yhdess\xc3\xa4 McCrearyn kanssa.\n_START_SECTION_\nEsitt\xc3\xa4minen\n_START_PARAGRAPH_\nS.H.I.E.L.D. Agentteja esitet\xc3\xa4\xc3\xa4n Yhdysvalloissa ABC-kanavalla, 720p-tarkkuudella ja 5.1 -tila\xc3\xa4\xc3\xa4nell\xc3\xa4, vaikka jaksot toimitettiin ABC:lle 1080p-tarkkuudella. Ensimm\xc3\xa4isen tuotantokauden jaksot esitettiin tiistaisin kello 20.00 paikallista aikaa, toisen ja kolmannen tuotantokauden jaksot 21.00 ja nelj\xc3\xa4nnen kauden jaksot 22.00. Viidennen tuotantokauden jaksot esitettiin perjantaisin kello 21.00._NEWLINE_S.H.I.E.L.D. Agentit on lisensoitu yli 155 maahan: CTV omisti esitysoikeudet Kanadassa; Channel 4 kahden ensimm\xc3\xa4isen tuotantokauden ja E4 kolmannen tuotantokauden esitysoikeudet Yhdistyneess\xc3\xa4 kuningaskunnassa. Australiassa Seven Network esitti kaksi ensimm\xc3\xa4ist\xc3\xa4 tuotantokautta ja Fox8 kolmannen tuotantokauden. Uudessa-Seelannissa sarjaa esitti TV2. MyNetworkTV palkittiin sarjan syndikointioikeuksilla ja alkoi esitt\xc3\xa4\xc3\xa4 sarjaa syyskuussa 2016. Suomessa Fox esitti sarjan kaksi ensimm\xc3\xa4ist\xc3\xa4 tuotantokautta. N\xc3\xa4m\xc3\xa4 sek\xc3\xa4 sarjan my\xc3\xb6hemm\xc3\xa4t kaudet olleet katsottavissa Pohjoismaissa Viaplayn kautta kuuden kuukauden ajan ja uusi tuotantokausi on lis\xc3\xa4tty my\xc3\xb6s, kun sarja on tuotu j\xc3\xa4lleen valikoimaan._NEWLINE_Toinen ja kolmas tuotantokausi esitettiin molemmat jaettuna kahteen osaan, joiden v\xc3\xa4liss\xc3\xa4 esitettiin yksi Agent Carterin tuotantokausi. Bell selitti syyn p\xc3\xa4\xc3\xa4t\xc3\xb6kseen olevan se miten haasteellista oli tuottaa 22 jaksoa ensimm\xc3\xa4iselle tuotantokaudelle ja esitt\xc3\xa4\xc3\xa4 ne televisiossa 36\xe2\x80\x9340 viikon sis\xc3\xa4ll\xc3\xa4, mik\xc3\xa4 tarkoitti toistoja ja "hidasteita". Sen sijaan Agent Carter t\xc3\xa4ytti suuren osan aukosta, j\xc3\xa4tt\xc3\xa4en puolet takaisin S.H.I.E.L.D. Agenttien tuotantokausille niin, ett\xc3\xa4 ne voivat jatkua ilman keskeytyksi\xc3\xa4. T\xc3\xa4m\xc3\xa4n ansiosta tuottajat ja k\xc3\xa4sikirjoittajat kykeniv\xc3\xa4t l\xc3\xa4hestym\xc3\xa4\xc3\xa4n jokaista tuotantokautta kahtena osana, joilla oli erilliset tarinat, mutta joita yhdist\xc3\xa4v\xc3\xa4t tarinasta toiseen jatkuvat elementit. Ennen nelj\xc3\xa4nnen tuotantokauden esitt\xc3\xa4mist\xc3\xa4 Tancharoen selitti: \xe2\x80\x9dKahden edellisen tuotantokauden tapauksessa kykenimme esitysaikataulun vuoksi jakamaan tuotantokaudet kahdeksi minituotantokaudeksi. T\xc3\xa4m\xc3\xa4n tulevan tuotantokauden esitysaikataulu on hieman erilainen, joten jaamme sen kolmeen osaan. T\xc3\xa4m\xc3\xa4 tarinan kannalta viisas ratkaisu on tehnyt el\xc3\xa4mist\xc3\xa4mme helpompaa, joten erottelemme sen t\xc3\xa4ll\xc3\xa4 tavalla.\xe2\x80\x9d_NEWLINE_Bell kommentoi viidennen tuotantokauden jakamista mahdollisiin osiin sanomalla \xe2\x80\x9d22 jakson pituinen tarina on jotain mist\xc3\xa4 monet ihmiset ovat innoissaan. Jakamalla se pienempiin tai erillisiin osiin, esittelem\xc3\xa4ll\xc3\xa4 uusia antagonisteja ja pys\xc3\xa4ytt\xc3\xa4m\xc3\xa4ll\xc3\xa4 heid\xc3\xa4t, tai liikkuen tilasta toiseen, oma kokemuksemme sanoo sen olevan jotain mist\xc3\xa4 katsojat nauttivat ja se helpottaa hieman joidenkin n\xc3\xa4iden tarinoiden kertomista.\xe2\x80\x9d Whedon huomautti my\xc3\xb6s miten tuotantokausi olisi \xe2\x80\x9drikkin\xc3\xa4inen esitt\xc3\xa4misen suhteen. Jos kaikki tapahtuisi samanaikaisesti, tuntuisi oudolta kutsua niit\xc3\xa4 erillisiksi... Yrit\xc3\xa4mme saada sen pikkupelien paloiksi.\xe2\x80\x9d Tuotantokauden esitt\xc3\xa4minen alkoi 1. joulukuuta 2017, kun Inhumansin kahdeksan jaksoa olivat esitetty, tarkoituksena esitt\xc3\xa4\xc3\xa4 kaikki 22 jaksoa melkein ilman taukoja. Sarjan esitt\xc3\xa4misess\xc3\xa4 pidettiin kuitenkin v\xc3\xa4liss\xc3\xa4 pieni tauko vuoden 2018 talviolympialaisten vuoksi ja kausi jaettiin kahteen tarina-arkkiin. Kuudes tuotantokausi alkoi 10. toukokuuta 2019 ja sis\xc3\xa4lsi aiemmista tuotantokausista poiketen vain 13 jaksoa.\n_START_SECTION_\nGhost Rider\n_START_PARAGRAPH_\nToukokuussa 2019 Hulu tilasi televisiosarjan Ghost Rider, Ingrid Escajedan ollessa kiinnitettyn\xc3\xa4 showrunneriksi sek\xc3\xa4 Zbyszewskin ja Loebin ohella my\xc3\xb6s vastaavaksi tuottajaksi. S.H.I.E.L.D. Agenttien nelj\xc3\xa4nnell\xc3\xa4 tuotantokaudella esiintyneen Gabriel Lunan oli tarkoitus palata n\xc3\xa4yttelem\xc3\xa4\xc3\xa4n Robbie Reyes / Aaveajajaa uudessa sarjassa. Hulu kuvaili sarjan olevan perinteisen spin-offin sijasta uusi tarina, joka \xe2\x80\x9del\xc3\xa4\xc3\xa4 itsekseen\xe2\x80\x9d, mutta kertovan samasta hahmosta. Syyskuussa 2019 ilmoitettiin, ett\xc3\xa4 luovien erimielisyyksien vuoksi sarja ei etene tuotantoon.'